3. การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 3 สาย ดังนี้

  3.1 สายธุรกิจ Mobile Multimedia

2.  สายธุรกิจ ICT Solutions & Services

  3.3 สายธุรกิจ Related Business

3.1 สายธุรกิจ Mobile Multimedia

ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
(Contents) ในรูปแบบของบริการเสริมพิเศษ จำหน่ายอุปกรณ์เสริม ซิมการ์ด
ในลักษณะค้าปลีก-ค้าส่ง และการขายแฟรนไชส์ ทั้งในและต่างประเทศ ประกอบด้วย
บริษัทย่อยและร่วม 14 บริษัท ดังนี้ บริษัท สามารถ ไอ-โมบาย จำกัด (มหาชน) (“SIM”) บริษัท
สามารถ โมบาย เซอร์วิสเซส จำกัด บริษัท ไอ-โมบาย อินเตอร์เนชั่นแนล จำกัด บริษัท สามารถ
ไอ-โมบาย (มาเลเซีย) จำกัด บริษัท สามารถ มัลติมีเดีย จำกัด บริษัท สามารถ อินเตอร์แอคทีฟ
มีเดีย จำกัด บริษัท เทค อะ ลุค จำกัด บริษัท ไอ-สปอร์ต จำกัด บริษัท สมอลล์รูม จำกัด บริษัท
อินเตอร์แอค จำกัด บริษัท คอลล์วัน จำกัด บริษัท สามารถ ไอ-โมบาย (อินโดนีเซีย) จำกัด
บริษัท สามารถ ไอ-โมบาย (ฮ่องกง) จำกัด และบริษัท ซี-โมบาย จำกัด
โดยมีบริษัทที่เป็นธุรกิจหลักของสายธุรกิจคือ บริษัท สามารถ ไอ-โมบาย จำกัด (มหาชน) บริษัท
สามารถ มัลติมีเดีย จำกัด บริษัท ไอ-โมบาย อินเตอร์เนชั่นแนล จำกัด ในปี 2549 สายธุรกิจ
I-Mobile Multimedia มีสัดส่วนรายได้เท่ากับ 24,337.4 ล้านบาท หรือคิดเป็นร้อยละ 83.6
ของ รายได้รวมของกลุ่มบริษัท

ก) ลักษณะผลิตภัณฑ์และบริการ 

  ผลิตภัณฑ์และบริการของ SIM แบ่งเป็น 2 ประเภท ดังนี้

1. โทรศัพท์เคลื่อนที่

1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  SIM จำหน่ายโทรศัพท์เคลื่อนที่ ซิมการ์ด และบัตรเติมเงินทุกระบบที่ให้บริการ รวมทั้งอุปกรณ์ IT
  และ

  อุปกรณ์เสริม ทั้งการค้าส่ง (Traditional Trade) และการค้าปลีก (Modern Trade)
  ผ่านร้าน i-mobile by

  SAMART และเคาน์เตอร์ขายใน Hyper Market และ Specialty Shop อาทิเช่น Tesco
  Lotus, Big-C, Carrefour,

  Power buy และ Power Mall เป็นต้น
  โดยมีการจำหน่ายโทรศัพท์เคลื่อนที่พร้อมกับการให้บริการข้อมูลข่าวสาร,

  Application, และสาระความบันเทิง (Contents) ภายใต้บริการ i-Link

  นอกจากนี้ SIM ยังมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และ ค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART และ
  ตัวแทนจำหน่ายของบริษัท

1.2) โครงการโทรศัพท์เคลื่อนที่ระบบ 1900 MHz 

  SIM ได้รับการแต่งตั้งจากกิจการร่วมค้า ไทย-โมบาย ของบริษัท ทีโอที จำกัด (มหาชน)
  และบริษัท กสท โทรคมนาคม จำกัด (มหาชน) ในโครงการโทรศัพท์เคลื่อนที่ระบบ 1900 MHz
  ซึ่งสัญญามีระยะเวลา 5 ปี

  (ปี 2545 - 2550) ให้เป็นผู้ดำเนินการดังนี้

1)  บริหารช่องทางการจัดจำหน่ายและการจัดการเครื่องโทรศัพท์เคลื่อนที่ระบบ 1900 MHz SIM
    ทำหน้าที่ในการจัดจำหน่ายเครื่องและซิมการ์ดของโทรศัพท์เคลื่อนที่ในระบบ 1900 MHz
    รวมถึงการแต่งตั้งผู้จัดจำหน่าย ตัวแทนจำหน่ายและร้านค้าปลีก ส่งเสริมการขาย
    บริหารการขายตรง ตลอดจนพัฒนาช่องทางการจัดจำหน่าย

2)  บริหารการให้บริการลูกค้าสัมพันธ์ (Customers Service) SIM
    ทำหน้าที่ในการบริหารการให้บริการลูกค้าสัมพันธ์
    การบริหารและดำเนินการศูนย์ให้บริการลูกค้าผ่านทางโทรศัพท์ (Call Center)
    โดยได้ว่าจ้างให้บริษัท วันทูวันคอนแทคส์ จำกัด ซึ่งเป็นบริษัทย่อยของบริษัท
    สามารถคอร์ปอเรชั่น จำกัด (มหาชน) เป็น
    ผู้ดำเนินงานเนื่องจากเป็นบริษัทที่มีความชำนาญในงานเกี่ยวกับการบริหารลูกค้าสัมพันธ์มีความพร้อมทั้งด้านบุคลากรและประสบการณ์

3)  จัดทำระบบจัดเก็บเงินของโทรศัพท์เคลื่อนที่ระบบ 1900 MHz. SIM
    ทำหน้าที่ในการติดตั้งและบำรุงรักษาระบบการจัดเก็บเงินให้เป็นไปด้วยความเรียบร้อย
    โดยได้ว่าจ้างให้บริษัท สามารถคอร์ปอเรชั่น จำกัด (มหาชน)
    เป็นผู้ดำเนินการดูแลและบำรุงรักษาระบบ

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง
  ที่สามารถสื่อสารกับผู้บริโภคได้ในรูปแบบการสื่อสาร 2

  ทาง (Interactive Multi-Devices Media) ผ่านเทคโนโลยีมีสายและไร้สาย (Wire
  line and Wireless) ที่ครบถ้วน สมบูรณ์

  แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และผ่านเจ้าหน้าที่ Call Center จาก

  บริการ BUG 1113 และในรูปแบบข้อความเสียง และภาพ (Non-Voice) หรือ Multimedia
  จากบริการ BUG2Mobile ซึ่ง

  ครอบคลุมการให้บริการในรูปแบบข้อมูล ข่าวสาร ข้อความ ภาพวิดีโอ และ Application
  ต่างๆ

  นอกจากนี้ยังดำเนินธุรกิจเกี่ยวกับสื่อประชาสัมพันธ์ผ่านจอ LED Billboard ซึ่งตั้งอยู่ที่หน้าลาน
  Central World Plaza

  ดำเนินการโดยบริษัท เทค อะ ลุค จำกัด จอดังกล่าวสามารถนำเสนอข้อมูล
  ข่าวสารและสาระความบันเทิงต่างๆ ทั้งภาพเคลื่อนไหวและเสียง

ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

-   เนื่องจากโทรศัพท์เคลื่อนที่เป็นสินค้าที่ทันสมัยและเกี่ยวข้องกับเทคโนโลยีใหม่ๆ
    ประกอบกับอัตราการเติบโตของตลาดโทรศัพท์เคลื่อนที่เพื่อทดแทนมีสูงกว่าตลาดของผู้ใช้โทรศัพท์เคลื่อนที่รายใหม่
    ทำให้ SIM มุ่งเน้นไปที่ตลาดโทรศัพท์เคลื่อนที่เพื่อทดแทน โดยกลุ่มลูกค้าเป้าหมายของ SIM
    เป็นกลุ่มคนรุ่นใหม่ตั้งแต่วัยรุ่นถึงวัยกลางคนที่นิยมชมชอบและติดตามเทคโนโลยีอยู่เสมอ
    ทั้งนี้โดยมีกลยุทธ์ทางการตลาดดังนี้

  1. ศึกษาสภาพตลาดอย่างสม่ำเสมอ
  เพื่อให้ทราบความต้องการและแนวโน้มของตลาดในแต่ละกลุ่ม (Segment)
  และใช้เป็นข้อมูลในการวางแผนการตลาด รวมถึงกลยุทธ์ในการวางตำแหน่งสินค้าของผลิตภัณฑ์
  (Product Positioning) เพื่อคัดเลือกผลิตภัณฑ์ที่จะจัดจำหน่าย (Product Selection)
  ทั้งผลิตภัณฑ์ภายใต้แบรนด์ i-mobile และผลิตภัณฑ์ภายใต้แบรนด์ชั้นนำอื่นๆ
  ที่บริษัทเป็นผู้แทนจัดจำหน่าย

2.  สำหรับผลิตภัณฑ์ภายใต้แบรนด์ i-mobile
    บริษัทมีการประสานงานร่วมกับผู้ผลิตอย่างใกล้ชิดในการ

  ควบคุมคุณภาพของผลิตภัณฑ์ (Product QC)
  และการพัฒนารูปลักษณ์และการใช้งานของผลิตภัณฑ์ให้เหมาะกับความต้องการของตลาด

  3. สร้างมูลค่าเพิ่มให้กับสินค้า และเสนอทางเลือกในการเลือกซื้อสินค้าให้ลูกค้า เช่น การขาย
  ผลิตภัณฑ์ พร้อมบริการเสริมพิเศษในรูปแบบ i-Link
  ซึ่งเป็นการอำนวยความสะดวกให้กับผู้ใช้งานโทรศัพท์เคลื่อนที่ในการเข้าใช้บริการ Contents
  ได้เป็นอย่างดี

  4. ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
  อย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา สาระความบันเทิง
  และ Contents รูปแบบใหม่ๆ ที่น่าสนใจออกมา ตอบสนองความต้องการของตลาดแต่ละกลุ่ม

  5. การโฆษณาประชาสัมพันธ์อย่างต่อเนื่อง ทั้ง Above The Line และ Below The Line
  รวมถึงการใช้ brand ambassador เพื่อสร้างความรู้จักของ brand i-mobile
  ในระดับภูมิภาค

  6. จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

  7. เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
  และ การให้บริการหลังการขายแก่ลูกค้า การมีบริการเครื่องทดแทนขณะซ่อม

  8. ขยายช่องทางการจัดจำหน่าย เช่น การขยายจุดขายตาม Hypermarket, Specialty
  Shop และเน้นการทำตลาดแบบเฉพาะจุดตามแต่ละภูมิภาค (Local Marketing)
  เพื่อให้สามารถตอบสนองต่อความต้องการของ ลูกค้าที่แตกต่างกันในแต่ละพื้นที่

  9. สร้างความสัมพันธ์กับลูกค้าผ่านทาง i-club เช่น
  การให้ส่วนลดกับลูกค้าในการซื้อสินค้าและบริการจากร้านค้าของ i-mobile
  รวมถึงสิทธิพิเศษอื่นๆ อีกมากมาย

  10. การให้ส่วนลดพิเศษกับตัวแทนจำหน่ายตามปริมาณการสั่งซื้อ หรือการให้ผลตอบแทนพิเศษ
  หากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

  11. สร้างความเป็น One Stop Shopping ทางด้าน Mobile Multimedia
  โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด อุปกรณ์ทางด้าน
  IT และ Content ในรูปแบบต่างๆ จุดรับชำระค่าบริการ และจุดรับซ่อมสินค้า
  เพื่อสร้างความสะดวกสบายให้แก่ลูกค้าผ่านช่องทางจัดจำหน่าย อาทิเช่น ร้าน i-mobile
  และแฟรนไชส์ เป็นต้น

1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมาย

  กลยุทธ์การตลาด

1.  นำเสนอพัฒนาการในการให้บริการด้วยเทคโนโลยีที่นำสมัยและง่ายต่อการใช้งาน

2.  นำเสนอเนื้อหาสาระข้อมูลใหม่และทันสมัย
    เพื่อให้ตรงกับความต้องการของผู้บริโภคในแต่ละกลุ่มอย่าง ดีที่สุด

3.  พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
    และมีความเชี่ยวชาญในข้อมูลเฉพาะด้าน
    เพื่อสร้างความแตกต่างให้กับบริการข้อมูลประเภทต่างๆ

4.  ประสานงานกิจกรรมทางการตลาดอย่างใกล้ชิดกับบริษัทในเครือ ได้แก่ การให้บริการ
    contents บนโทรศัพท์เคลื่อนที่ i-Mobile ผ่านบริการ i-Link เป็นต้น

2. ช่องทางการจัดจำหน่าย

2.1) โทรศัพท์เคลื่อนที่

  SIM ได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2549
  ที่ผ่านมา บริษัทมี ตัวแทนจำหน่ายแล้วทั้งสิ้น 550 แห่งกระจายอยู่ทั่วประเทศ และร้านค้า
  i-mobile by SAMART ได้ขยายสาขา และเพิ่มเคาน์เตอร์ขายใน Hypermarket และ
  Specialty Shop ทำให้มีช่องทางค้าปลีก รวมทั้งสิ้นกว่า 377 แห่ง
  กระจายอยู่ตามห้างสรรพสินค้าชั้นนำทั่วไป และแหล่งชุมชนทั้งในกรุงเทพฯ และต่างจังหวัด
  โดยเป็นร้าน i-mobile by SAMART จำนวน 106 แห่ง ตู้ Kiosk จำนวน 94 แห่ง
  และเคาน์เตอร์ขายจำนวน 177 แห่ง นอกจากนี้ SIM
  ยังมีแผนที่จะขยายช่องทางการจัดจำหน่ายในรูปแบบของเคาน์เตอร์ขายไปยังตลาด
  Hypermarket และ Specialty Shop อย่างต่อเนื่อง เช่น Tesco Lotus, Big-C,
  Carrefour, Power Buy และ Power Mall เพื่อให้มีช่องทางการจำหน่ายที่เข้าถึงจุดต่างๆ
  ทั้งกรุงเทพฯ และต่างจังหวัด

2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดที่จะเน้นช่องทางการนำข้อมูล ข่าวสาร และสาระความบันเทิง
  สู่กลุ่มลูกค้าที่เป็นสื่อ 2 ทาง (Interactive Media)
  โดยผ่านช่องทางสื่อโทรคมนาคมที่หลากหลาย ไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

  1. ช่องทางบริการข้อมูลด้วยเสียง (Audiotext) ภายใต้แบรนด์ BUG 1900

  2. ช่องทางเจ้าหน้าที่รับสาย ภายใต้แบรนด์ BUG 1113

3.  ช่องทาง Multimedia ภายใต้แบรนด์ BUG2Mobile

3. ภาวะอุตสาหกรรมและการแข่งขัน

3.1) โทรศัพท์เคลื่อนที่ (ในประเทศ)

  ใน 2 –3 ปีที่ผ่านมา มีการแข่งขันสูงในตลาดโทรศัพท์เคลื่อนที่ทั้งจาก Mobile Handset
  Vendor ที่เป็น Brand หลัก เช่น Nokia, Samsung, Motorola, Sony Ericsson และ
  Brand ระดับกลางและเล็กที่เข้ามาทำการตลาดในประเทศ รวมถึง Distributor และ
  Reseller ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง (House Brand)
  อย่างไรก็ดี ในปี 2549 ที่ผ่านมา พบว่า Brand ระดับกลางและเล็ก รวมถึง House Brand
  ของ Distributor และ Reseller รายต่างๆ ส่วนใหญ่ได้หยุดทำการตลาดไปแล้ว
  เนื่องจากไม่มีช่องว่างทางตลาดที่ ใหญ่พอ ยังคงมี Brand
  ที่ประสบความสำเร็จและทำการตลาดอยู่เพียงไม่กี่ Brand ซึ่งหนึ่งในนั้น คือ Brand

  i-mobile

  ในปี 2549 SIM มีส่วนแบ่งทางการตลาดคิดเป็นร้อยละ 27
  ในเชิงของปริมาณโทรศัพท์เคลื่อนที่ที่จำหน่ายเติบโตขึ้นอย่างต่อเนื่องจากปี 2548
  ที่มีส่วนแบ่งทางการตลาดคิดเป็นร้อยละ 21 และมีส่วนแบ่งทางการตลาดสำหรับตราสินค้า
  i-mobile (House brand) คิดเป็นร้อยละ 23
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้างตราสินค้า i-mobile จนมียอดจัดจำหน่ายเป็นอันดับที่ 2
  ของประเทศ

  นอกจากนี้ในเดือนพฤศจิกายนที่ผ่านมา SIM
  ได้จัดจำหน่ายโทรศัพท์เคลื่อนที่ร่วมกับการให้บริการข้อมูล ข่าวสาร และสาระความบันเทิง
  (Contents) ในลักษณะของบริการเสริมพิเศษ ภายใต้รูปแบบการให้บริการ

  i-Link ซึ่งเป็นการอำนวยความสะดวกให้กับผู้บริโภคในการเข้าใช้งาน contents
  และยังเป็นส่วนเสริมให้มีการ ใช้งานคุณลักษณะใหม่ๆ ของตัวเครื่อง เช่น J2ME, MP3
  Player, กล้องถ่ายภาพความละเอียดสูง มีการใช้งานจริงร่วมกับ Application ต่างๆ ที่ทาง
  SIM ได้คิดค้นขึ้น เพื่อตอบสนองความต้องการของผู้บริโภค ประกอบกับการที่ SIM
  มีบริษัทย่อยเป็นผู้ผลิตและพัฒนา Contents ที่สามารถช่วยสนับสนุนการประกอบธุรกิจของ SIM
  ได้เป็นอย่างดี ซึ่งเป็นจุดแข็งของ SIM
  เมื่อเปรียบเทียบผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับ SIM ได้แก่บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย (ในประเทศ)

  1. ธุรกิจให้บริการในรูปของเสียง (Voice) ด้วยระบบ Audiotext
  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด (“BUG”)
  เป็นผู้นำในตลาดมีส่วนแบ่งการตลาดประมาณร้อยละ 60 ของมูลค่าตลาดโดยรวม นอกจากนี้ BUG
  ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของ BUG
  ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ BUG บริษัท
  ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท อินโฟเทล คอมมิวนิเคชั่น
  จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่านเจ้าหน้าที่รับสาย หรือ Information Call
  Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133
  ของ บริษัท ทีโอที จำกัด (มหาชน) และบริการ 1188 ของ บริษัท เทเลอินโฟ มีเดีย จำกัด

  3. ธุรกิจการให้บริการข้อมูลรูปแบบข้อความ หรือภาพ (Non-Voice) ได้แก่ BUG 2 Mobile
  ของบริษัท สามารถ มัลติมีเดีย จำกัด, shinee.com, sanook.com, mweb.com และ
  siam2you.com เป็นต้น

4.  ธุรกิจสื่อ ผู้ประกอบธุรกิจสื่อโฆษณากลางแจ้งส่วนใหญ่เป็นสื่อภาพนิ่ง ปลายปี 2546
    บริษัทเริ่มเข้ามาในธุรกิจนี้โดยมุ่งเน้นรูปแบบที่โต้ตอบได้ (Interactive)
    หรือภาพเคลื่อนไหว โดยใช้จอภาพ LED Billboard
    ซึ่งเป็นตลาดในรูปแบบที่แตกต่างจากสื่อกลางแจ้งทั่วไป และเริ่มให้บริการในเดือนพฤษภาคม
    2547 โครงสร้างการแข่งขันในปัจจุบันมีผู้ประกอบการรายใหญ่ เช่น บริษัท เจ ซี ดี เดอ
    โกลด์ จำกัด บริษัท บางกอกไตรวิชั่น จำกัด และบริษัท มาสเตอร์ แอด จำกัด (มหาชน)
    ซึ่งครองส่วนแบ่งตลาดกว่าร้อยละ 80 ของมูลค่าตลาดโดยรวม
    แต่ละบริษัทจะมีรูปแบบสื่อป้ายโฆษณาที่แตกต่างกัน และพื้นที่ที่เป็นจุดแข็งต่างกัน
    ส่วนที่เหลือจะเป็นผู้ประกอบการรายย่อย เช่น ผู้ที่ติดตั้งป้ายโฆษณาบนที่พักอาศัย

  3.3) โทรศัพท์เคลื่อนที่และการให้บริการข้อมูล ข่าวสาร
  และสาระความบันเทิงในรูปแบบมัลติมีเดีย (ต่างประเทศ) สำหรับตลาดต่างประเทศที่ SIM
  ได้เข้าไปทำการตลาดในปี 2549 แล้ว คือ ประเทศมาเลเซีย ประเทศอินโดนีเซีย
  ประเทศเวียดนาม ประเทศบังคลาเทศ ประเทศกัมพูชา และประเทศลาว โดย SIM
  ได้เข้าไปทำตลาดและได้รับความร่วมมือเป็นอย่างดีจาก Telekom Malaysia
  ซึ่งเป็นบริษัทที่เป็นผู้ให้บริการโทรศัพท์เคลื่อนที่ระดับภูมิภาค

  สำหรับประเทศที่ทาง SIM ได้เข้าไปทำการตลาดนั้น ส่วนใหญ่จะเป็นตลาดเกิดใหม่ (emerging
  market) ที่มีอัตราการเติบโตของตลาดโทรศัพท์เคลื่อนที่ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ
  สำหรับในประเทศมาเลเซียนั้น SIM ได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ทาง Telekom Malaysia
  ลงทุนอยู่ โดยได้ออก Campaign ทางการตลาดร่วมกันตลอดทั้งปี
  ซึ่งได้รับการตอบรับจากผู้บริโภคเป็นอย่างดี ในปี 2550 บริษัท
  มีแผนในการเปิดช่องทางการจัดจำหน่ายสินค้าและบริการร่วมกันผ่าน Concept Stores
  นอกจากนี้ SIM ยังมีแผนในการรุกตลาดต่างประเทศอื่นอีกเพิ่มเติมโดยอิงกับประเทศที่ทาง
  Telekom Malaysia ลงทุนในผู้ให้บริการโทรศัพท์เคลื่อนที่ เช่น ประเทศอินเดีย เป็นต้น

  ค) การจัดหาผลิตภัณฑ์หรือบริการ

1. โทรศัพท์เคลื่อนที่

  นับตั้งแต่ปี 2547 ที่ผ่านมา SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand
  ภายใต้ชื่อ i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2549
  คิดเป็นร้อยละ 80 ของยอดการขายโทรศัพท์เคลื่อนที่ ทั้งหมดของ SIM โดย SIM
  มีการสำรวจความต้องการของลูกค้า เพื่อจัดหาผลิตภัณฑ์ใหม่ๆ
  ให้ตรงกับความต้องการของลูกค้ากลุ่มเป้าหมายให้มากที่สุด นอกจากนี้ SIM
  ยังได้สั่งซื้อโทรศัพท์เคลื่อนที่ชั้นนำ อาทิเช่น Nokia, Samsung, Motorola, Sony
  Ericsson, จากผู้แทนจำหน่ายในประเทศ และนำเข้าโดยตรงจากผู้ผลิตในต่างประเทศ
  ตามความต้องการตลาด
  ส่วนซิมการ์ดและบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่โดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ มัลติมีเดีย จำกัด และบริษัท สามารถ อินเตอร์แอคทีฟ มีเดีย จำกัด
  เป็นบริษัทย่อยของ SIM เป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ
  เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ
  มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ
  อาชีพและรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย
  มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG 1900 BUG 1113 และ BUG2Mobile บริษัท สามารถ มัลติมีเดีย จำกัด
  จึงได้ขยายการลงทุนในบริษัท สามารถ อินเตอร์แอคทีฟ

  มีเดีย จำกัด ด้วยสัดส่วนร้อยละ 99.99 เพื่อเป็นผู้ผลิตคิดค้น Contents ต่างๆ
  รวมทั้งการพัฒนา Application ใหม่ๆ ที่สอดคล้องกับเทคโนโลยีที่ทันสมัย โดยมีทีมงาน R&D
  ของบริษัทเอง Application ที่พัฒนาขึ้นจะนำไปจำหน่ายต่อให้กับ SIM และลูกค้าทั่วไป
  โดยมีเนื้อหาข้อมูล ข่าวสาร และสาระ ความบันเทิงต่างๆ อาทิเช่น ให้บริการข้อมูลเกี่ยวกับกีฬา
  ให้บริการเกมส์โดยผ่านบริการข้อมูลด้วยเสียง (Audiotext)
  ให้บริการข้อมูลหมายเลขโทรศัพท์พื้นฐาน และให้บริการข้อมูลเกี่ยวกับชีวิตประจำวัน เช่น
  ร้านอาหาร โรงแรม และบริษัททัวร์ เป็นต้น

(ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

3.2 สายธุรกิจสารสนเทศและสื่อสารโทรคมนาคม ICT Solutions & Services

ดำเนินธุรกิจบริการด้านระบบสารสนเทศผ่านโครงข่ายสื่อสารโทรคมนาคมต่างๆ
รวมทั้งบริการให้คำปรึกษา รับเหมา ออกแบบติดตั้ง บริหารจัดการ และ บำรุงรักษา
ระบบเทคโนโลยีสารสนเทศและการสื่อสาร ครบวงจรแบบบูรณาการ End to End
ให้บริการระบบแก่หน่วยงานเอกชนขนาดใหญ่ รัฐวิสาหกิจ หน่วยราชการ โดยในปี 2549
สายธุรกิจนี้มีรายได้รวม 2,713 ล้านบาท หรือคิดเป็นร้อยละ 9.3 ของรายได้รวมของกลุ่มบริษัท
สายธุรกิจนี้ประกอบด้วย บริษัทย่อย 9 บริษัท ดังนี้ บริษัท สามารถเทลคอม จำกัด (มหาชน) บริษัท
สามารถคอมมิวนิเคชั่น เซอร์วิส จำกัด บริษัท สามารถ รีเสิร์ชแอนด์ดีเวลลอปเม้นท์ จำกัด บริษัท
สมาร์ทโพสต์ จำกัด บริษัท สามารถ บรอดแบนด์ เซอร์วิสเซส จำกัด บริษัท ไทยเทรดเน็ท จำกัด
บริษัท พอสเน็ท จำกัด บริษัท สามารถคอมเทค จำกัด และ บริษัท โอเอซิส คอนซัลติ้ง จำกัด

1)  ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 5
  กลุ่มบริการดังนี้

1.  ธุรกิจบริการเครือข่ายสื่อสาร

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทลคอม จำกัด (มหาชน)
  และเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานฉบับแรกจากสำนักงานคณะกรรมการกิจการโทรคมนาคมแห่งชาติ
  (เดิมชื่อกรมไปรษณีย์โทรเลข) มีอายุสัมปทาน 15 ปี ให้บริการสื่อสารเพียงเฉพาะข้อมูลเท่านั้น
  สำหรับสัมปทานฉบับแก้ไข บริษัทได้รับการขยายสัมปทานเป็น 22 ปี เริ่มตั้งแต่ปี 2538 จนถึงปี
  2560 สามารถให้บริการได้ทั้งข้อมูลภาพและเสียง และขยายการดำเนินธุรกิจด้านโทรคมนาคม
  รวมเครือข่ายการสื่อสารและสารสนเทศ
  โดยการให้บริการเช่าเครือข่ายการสื่อสารดาวเทียมและระบบเครือข่ายหลายสื่อ อาทิ
  ดาวเทียมความเร็วสูง iPSTAR และ VSAT ซึ่งในปี 2548 ดาวเทียม iPSTAR
  ได้เปิดบริการเต็มรูปแบบจากการยิงดาวเทียมไทยคม 4
  ซึ่งทำให้การบริการมีขีดความสามารถและประสิทธิภาพที่สูงขึ้น
  และมีโครงการสำคัญที่ได้ดำเนินการติดตั้งให้บริการอินเตอร์เน็ตผ่านดาวเทียมความเร็วสูง
  แก่โรงเรียนในสังกัดกระทรวงศึกษาธิการ School Net 10,000 โรงเรียน
  ซึ่งกระจายอยู่ทั่วประเทศเรียบร้อยแล้ว มีสัญญาบริการ 5 ปี ตั้งแต่ ปี 2549 จนถึงปี 2553 และ
  ส่งมอบระบบสื่อสารเครือข่าย NGN-Next Generation Network ให้กับบริษัท ทีโอที จำกัด
  (มหาชน) เพื่อใช้ในโครงการสนามบินสุวรรณภูมิ และเขตกรุงเทพมหานคร ปี 2549
  ดำเนินการติดตั้งให้บริการอินเตอร์เน็ตผ่านดาวเทียมความเร็วสูงแก่
  องค์การพัฒนาการบริหารงานส่วนท้องถิ่น 8,000 ตำบล สัญญา 5 ปี ตั้งแต่ ปี 2550 จนถึงปี
  2554

  สำหรับการให้บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Lease
  Line), DSL (Digital Subscriber Line) Frame Relay ATM
  และบริการสื่อสารข้อมูลไร้สาย ดำเนินการโดยบริษัท สามารถ บรอดแบนด์เซอร์วิสเซส จำกัด
  ซึ่งบริษัทได้เช่าเครือข่ายของบริษัท ทีโอที จำกัด (มหาชน)
  และได้เซ็นสัญญาเชื่อมโยงโครงข่ายดังกล่าว โดยมีอายุสัญญา 15 ปี เริ่มตั้งแต่ปี 2543 จนถึง ปี
  2558 ปัจจุบันบริษัทได้ติดตั้งโครงข่ายใน 35 ชุมสายโทรศัพท์ สามารถให้บริการมีพื้นที่
  ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการประชุมทางไกลผ่านจอภาพ สื่อสารภายในองค์กรและ
  รับบริการกระจายสัญญาณวิทยุโทรทัศน์ผ่านดาวเทียม Digital Broadcasting กับองค์กรธุรกิจ
  เช่น เครือข่ายเคเบิ้ลทีวี NBT มหาวิทยาลัยรามคำแหง ให้คำปรึกษาออกแบบระบบ ติดตั้ง
  บำรุงรักษา บริหารระบบให้มีประสิทธิภาพสูงสุด และการซ่อมอุปกรณ์เครือข่ายที่ได้รับมาตรฐาน
  ISO 9000-2000 บริการติดตั้งและบำรุงรักษาสถานีดาวเทียม
  บริการโครงการโทรศัพท์สาธารณะทางไกลชนบทผ่านดาวเทียมให้กับ บริษัท ทีโอที จำกัด
  (มหาชน) ในโครงการที่ 1 และ 2 ร่วมกับบริษัท ทีโอที จำกัด (มหาชน)
  โดยมีอายุโครงการถึงปี 2549 บริการโครงการ School Net ให้กับกระทรวงศึกษาธิการ
  ซึ่งบริการดังกล่าวดำเนินการโดย บริษัท สามารถคอมมิวนิเคชั่น เซอร์วิส จำกัด
  นอกจากนี้ยังให้บริการคิดค้นและพัฒนาด้านการสื่อสารโทรคมนาคมและพัฒนาอุปกรณ์และผลิตภัณฑ์ที่ทันสมัยด้านเทคโนโลยีสารสนเทศ
  เพื่อสนับสนุนกิจกรรมต่างๆ ของบริษัทในเครือสามารถเป็นหลัก ซึ่งดำเนินการโดย บริษัท
  สามารถ รีเสิร์ชแอนด์ดีเวลลอปเม้นท์ จำกัด

  2. ธุรกิจบริการรับเหมาออกแบบติดตั้งระบบ System Integration

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร (Turn-key
  Project) ตลอดจนถึงการให้บริการหลังการขายโดยผลิตภัณฑ์ที่ทางบริษัทจัดจำหน่ายจะเป็น
  ผลิตภัณฑ์และบริการทางด้านสื่อสารโทรคมนาคม และเทคโนโลยีสารสนเทศเป็นหลัก
  ดำเนินการโดยบริษัท สามารถ คอมเทค จำกัด

  บริษัทได้พัฒนาการทำงานต่อเนื่องเพื่อเพิ่มประสิทธิภาพและประสิทธิผลขององค์กรในด้านการขาย
  (Sales) ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์
  (Engineering & Software Development)
  รวมทั้งทีมงานการติดตั้งและการบริการหลังการขาย (Implementation & Services)
  เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว ในปี 2549
  บริษัทประสบความสำเร็จในการส่งมอบงาน โครงการระบบเทคโนโลยีสารสนเทศและการสื่อสาร
  ระยะที่ 2 ของสำนักงานปลัดกระทรวงยุติธรรม และ
  โครงการระบบเทคโนโลยีสารสนเทศสำหรับการบริหารสนามบินสุวรรณภูมิ Airport
  Information Management System - AIMS โครงการระบบ Common User Terminal
  Equipment (CUTE) สำหรับสนามบินสุวรรณภูมิ เปิดใช้งานเรียบร้อย และ
  บริษัทยังได้รับแต่งตั้งเป็นตัวแทนขายและให้บริการระบบ CUTE ระดับภูมิภาค INDOCHINA จาก
  บริษัท ซิต้า การดำเนินงานในปี 2549 ภาพรวมธุรกิจกลุ่มนี้
  ได้รับผลกระทบจากการใช้จ่ายงบประมาณภาครัฐมีการล่าช้า
  อันมาจากการเปลี่ยนแปลงทางการเมือง
  ตลอดจนการปรับแผนชะลอและยกเลิกการลงทุนในโครงการเมกกะโปรเจกท์

  โครงการที่ยังไม่ได้ส่งมอบ

  ณ วันที่ 29 ธันวาคม 2549 บริษัทมีโครงการที่ยังไม่ได้ส่งมอบ ดังนี้

+----+---------------+--------------------+------+------+-----+-----+
| ลำ | รายชื่อลูกค้า     | ชื่อโครงการ          | สัญญา |      | ม   | ค   |
| ดับ |               |                    |      |      | ูลค่า | วาม |
|    |               |                    |      |      |     |     |
| ที่  |               |                    |      |      | โ   | คืบ  |
|    |               |                    |      |      | ครง | หน้า |
|    |               |                    |      |      | การ |     |
|    |               |                    |      |      |     | (%) |
|    |               |                    |      |      | (ล  |     |
|    |               |                    |      |      | ้านบ |     |
|    |               |                    |      |      | าท) |     |
+----+---------------+--------------------+------+------+-----+-----+
|    |               |                    | วันที่  | วันที่  |     |     |
|    |               |                    |      |      |     |     |
|    |               |                    | เริ่ม  | สิ้นสุด |     |     |
+----+---------------+--------------------+------+------+-----+-----+
| 1. | บริษัท          | โคร                | 06/1 | 20/0 | 1,  | 9   |
|    | ท่าอากาศยานสาก | งการระบบสารสนเทศสำ | 1/46 | 9/51 | 700 | 4.5 |
|    | ลกรุงเทพแห่งใหม่ | หรับการบริหารและระบบ |      |      |     |     |
|    | จำกัด          | Common User        |      |      |     |     |
|    |               | Terminal Equipment |      |      |     |     |
|    |               | (CUTE)             |      |      |     |     |
|    |               | สำหรับสนามบินสุวรรณภูมิ |      |      |     |     |
|    |               | รวมทั้งงานด้าน        |      |      |     |     |
|    |               | Operation          |      |      |     |     |
|    |               | &Maintenance       |      |      |     |     |
+----+---------------+--------------------+------+------+-----+-----+
| 2. | สำนักเลขาธิการ  | โครงการ            | 20/0 | 19/0 | 1.8 | 90  |
|    | กอ            | ซื้อขายและติดตั้งอุปกรณ์ร | 9/49 | 3/50 |     |     |
|    | งอำนวยการรักษา | ะบบเชื่อมโยงเครือข่ายโ |      |      |     |     |
|    | ความมั่นคงภายใน | ครงการพัฒนาระบบการค |      |      |     |     |
|    | (สสส. กอ.     | วบคุมบังคับบัญชาระหว่าง |      |      |     |     |
|    | รมน.)         | สสส. กอ. รมน. และ  |      |      |     |     |
|    |               | ศสส. สป. มท.       |      |      |     |     |
+----+---------------+--------------------+------+------+-----+-----+
| 3. | กระทรวงยุติธรรม | โครงการติดตั้งร       | 28/0 | 25/0 | 110 | 54  |
|    |               | ะบบเทคโนโลสารสนเทศ | 9/49 | 5/50 |     |     |
|    |               | กระทรวงยุติธรรม      |      |      |     |     |
+----+---------------+--------------------+------+------+-----+-----+
| ลำ | รายชื่อลูกค้า     | ชื่อโครงการ          | สัญญา | สัญญา | ม   | ค   |
| ดับ |               |                    |      |      | ูลค่า | วาม |
|    |               |                    |      |      |     |     |
| ที่  |               |                    |      |      | โ   | คืบ  |
|    |               |                    |      |      | ครง | หน้า |
|    |               |                    |      |      | การ |     |
|    |               |                    |      |      |     | (%) |
|    |               |                    |      |      | (ล  |     |
|    |               |                    |      |      | ้านบ |     |
|    |               |                    |      |      | าท) |     |
+----+---------------+--------------------+------+------+-----+-----+
|    |               |                    | วันที่  | วันที่  |     |     |
|    |               |                    |      |      |     |     |
|    |               |                    | เริ่ม  | สิ้นสุด |     |     |
+----+---------------+--------------------+------+------+-----+-----+
| 4. | สำนัก          | โครงการพัฒนาระบบ    | 01/1 | 31/0 | 7.7 | 25  |
|    | งานคณะกรรมการ | CMR, ระบบTracking  | 0/49 | 9/50 |     |     |
|    | ส่งเสริมการลงทุน | และ ระบบ Match     |      |      |     |     |
|    | (BOI)         | Making             |      |      |     |     |
|    |               | ของสำนักงานคณะกร    |      |      |     |     |
|    |               | รมการส่งเสริมการลงทุน |      |      |     |     |
+----+---------------+--------------------+------+------+-----+-----+
| 5. | กองทัพอากาศ    | งานด้านบริการซ่อมบำรุง | 01/1 | 31/0 | 3.7 | 25  |
|    |               | ระบบสารสนเ         | 0/49 | 9/50 |     |     |
|    |               | ทศด้านการส่งกำลังบำรุง |      |      |     |     |
|    |               | ของกองทัพอากาศ      |      |      |     |     |
+----+---------------+--------------------+------+------+-----+-----+

  หมายเหตุ :

  1) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  2) มูลค่างานโครงการเป็นตัวเลขที่ยังไม่รวม VAT

  3. ธุรกิจนวัตกรรมและเทคโนโลยีประยุกต์

  ให้บริการซอฟต์แวร์ประยุกต์ พาณิชย์อิเล็กทรอนิกส์ เช่น Electronic Data Interchange
  (EDI) Gateway, NET EDI, WEB Hosting Services, ระบบ Software Electronic
  Workflow, Supply Chain Management (SCM)
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร
  โดยกลุ่มลูกค้าส่วนใหญ่จะเป็นลักษณะ Business to Business และ Business to
  Government ซึ่งได้แก่ องค์กรรัฐบาล กลุ่มธุรกิจธนาคาร โรงงานอุตสาหกรรม กลุ่มผู้ค้าปลีก
  เป็นต้น รวมถึงให้บริการเสริมต่างๆ ในการทำธุรกิจ อาทิเช่น
  การแลกเปลี่ยนข้อมูลทางอิเล็กทรอนิคส์ระหว่างบริษัทคู่ค้า (Electronic Data Interchange
  หรือ EDI) ดำเนินการโดยบริษัท ไทยเทรดเน็ท จำกัด

  สำหรับบริการให้คำปรึกษา ติดตั้งระบบชำระเงินโดยใช้บัตรเป็นสื่อ ณ จุดขาย (Electronic
  Fund Transfer at Point of Sale หรือ EFT/POS)
  และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต (Secured E-Payment
  Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กรผู้ออกบัตร เช่น
  การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid ให้กับบริษัท
  แอดวานซ์ อินโฟเซอร์วิส จำกัด (มหาชน) ดำเนินการโดยบริษัท พอสเน็ท จำกัด

  บริการ E-learning แบบครบวงจร วงจร-Cyber University
  เปิดบริการระบบการเรียนการสอนอิเลคทรอนิกส์ ระยะไกล ผ่านระบบ อินเทอร์เน็ต
  กับสถาบันการศึกษา ที่ต้องการขยายเครือข่ายบริการการศึกษา
  เพื่อช่วยพัฒนาสร้างระบบการศึกษารูปแบบใหม่ที่สามารถเรียนได้โดยไม่จำกัดเวลาและสถานที่
  สามารถเรียนได้เสมือนอยู่ในห้องเรียน (Virtual University)
  มีรูปแบบการบริหารจัดการการศึกษา ที่ได้ตรงตามมาตรฐานการเรียนแบบ E-learning
  ให้กับมหาวิทยาลัย สามารถเรียนผ่านเครือข่ายอินเตอร์เน็ต
  ไม่มีจำกัดด้านสถานที่และกำหนดเวลาเรียน ซึ่งได้เปิดให้บริการ Cyber University
  ร่วมกับมหาวิทยาลัยอัสสัมชัญ บริการ AUplus Cyber University ร่วมกับมหาวิทยาลัย
  อัสสัมชัญ โครงการปริญญาโท MSC Management และ RSUplus Cyber University
  ร่วมกับมหาวิทยาลัยรังสิต โครงการปริญญาตรีนิติศาสตร์ สามารถเรียนทั้งหลักสูตรผ่านบทเรียน
  E-learning ตลอดจนประยุกต์บริการ E-learning ให้บริการกับหน่วยงานลูกค้า
  ใช้กับงานพัฒนาทรัพยากรบุคคลแบบออนไลน์

4.  ธุรกิจบริการ Outsourcing Services

  ให้บริการดำเนินการแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่าง ๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ ดังนั้น กลุ่มธุรกิจภาครัฐ
  เอกชน ธุรกิจโทรคมนาคม การเงินการธนาคาร
  จึงมีแนวโน้มการประยุกต์ใช้เทคโนโลยีสารสนเทศและการสื่อสาร มากขึ้น
  ตลอดจนนำไปประยุกต์ปรับปรุงประสิทธิภาพขบวนการทำธุรกิจ
  และต้องการให้ผู้ให้บริการนวัตกรรมประยุกต์ ICT เข้าช่วยดำเนินธุรกิจในรูปแบบ Business
  Process Outsourcing เพื่อเสริมสร้าง
  ศักยภาพในการให้บริการที่รวดเร็วขึ้นและมีต้นทุนลดลงกว่าการให้บริการแบบเดิม
  ผู้ใช้บริการมีความพึงพอใจสูงขึ้น โดยบริษัท สามารถเทลคอม จำกัด (มหาชน)
  เป็นบริษัทที่ดูแลงานของกลุ่มธุรกิจนี้โดยตรง
  ในการดำเนินการจะมีการจัดตั้งบริการเฉพาะลูกค้าขึ้น
  และเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิเช่น ธุรกิจด้านโทรคมนาคม การธนาคาร การขนส่ง ปี 2548 บริษัท สามารถเทลคอม
  จำกัด (มหาชน) ลงนามจะจัดตั้งบริษัทร่วมกับ บริษัท อมตะคอร์ปอเรชั่น จำกัด (มหาชน)
  เพื่อให้บริการด้านเทคโนโลยีสารสนเทศและสื่อสารโทรคมนาคม กับกลุ่มบริษัท อมตะ
  รวมถึงบริษัทที่ดำเนินธุรกิจในนิคมอุตสาหกรรมของกลุ่มบริษัท อมตะ ซึ่งมีมากกว่า 400 บริษัท ปี
  2549 บริษัท สามารถเทลคอม จำกัด (มหาชน) ได้เข้าซื้อกิจการของบริษัท โอเอซิส คอนซัลติ้ง
  จำกัด
  ซึ่งเป็นบริษัทซอฟต์แวร์ชั้นนำของประเทศไทยในการให้บริการทางด้านระบบงานคอมพิวเตอร์ซอฟแวร์ครบวงจร
  (ERP System) โดยมีความชำนาญมากกว่า 10 ปีในการ Implement ระบบ SAP
  รวมถึงระบบงานทางด้าน Supply Chain Management, e-Business
  และการพัฒนาระบบงานคอมพิวเตอร์ที่เฉพาะเจาะจง (Customize)
  สำหรับความต้องการของหน่วยงาน
  เพื่อเพิ่มศักยภาพและขยายขอบเขตของการให้บริการของสายธุรกิจ Outsourcing Services
  ในครอบคลุมความต้องการของตลาดมาก 2549
  ลงนามการร่วมมือกับการไฟฟ้าส่วนภูมิภาคในการทดลองการให้บริการ WIMAX
  เพื่อให้บริการโทรคมนาคมในถิ่นที่ห่างไกล รูปแบบ USO- Universal Service
  Obligations

  5. ธุรกิจบริการ IP Business

  ธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
  ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  โดยบริการในสายธุรกิจนี้ในเบื้องต้น ได้แก่ บริการอินเทอร์เน็ต และจะขยายให้
  บริการโทรศัพท์ผ่านอินเทอร์เน็ตหรือ Voice over Internet Protocol
  (VoIP)บริการบัตรโทรศัพท์ทางไกลระหว่างประเทศ
  และบริการข้อมูลข่าวสารและสาระบันเทิงผ่าน VoIP

  ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions & Services มีเป้าหมายที่จะเป็นผู้ให้บริการ ICT
  แบบครบวงจรที่ได้รับการยอมรับในความรู้ ความชำนาญ มีความน่าเชื่อถือจากกลุ่มลูกค้าองค์กร
  และลูกค้ารายย่อย โดยผนวกความแข็งแกร่งในเครือข่ายกลุ่มสามารถ และ
  พันธมิตรเทคโนโลยีต่างๆ การดำเนินธุรกิจจะมุ่งพัฒนาบริการแก่โครงการขนาดใหญ่ และ
  โครงการที่มีการเติบโตต่อเนื่อง มุ่งสร้างมูลค่าเพิ่มในบริการแก่ลูกค้า ช่วยเพิ่มประสิทธิภาพ
  รวดเร็ว ลดต้นทุน ตลอดจนการเข้าร่วมลงทุนกับพันธมิตรธุรกิจ
  มีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์และผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเตอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)
  สายธุรกิจนี้มีรายได้หลักที่มีการกระจายแบบสมดุลจากการที่ผนวกกิจการของสายธุรกิจบริการ ICT
  Solutions & Services และ การประมูลงานภาครัฐ
  ซึ่งทำให้เกิดรายได้เพิ่มขึ้นจากที่สามารถขยายสินค้าและบริการจากกลุ่มหนึ่งไปอีกกลุ่มหนึ่ง
  และเพิ่มขีดความสามารถทางการแข่งขัน ศักยภาพการให้บริการเทคโนโลยีสูงขึ้น
  เกิดกลุ่มธุรกิจบริการ Outsourcing Services ที่สามารถประยุกต์เทคโนโลยีสารสนเทศและ
  สื่อสาร เป็นการขยายธุรกิจไปสู่งานโครงการขนาดใหญ่มากขึ้น
  มากกว่าที่จะไปแข่งขันในงานขนาดเล็กที่มีการ แข่งขันด้านราคาสูง
  และในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานเอกชนขนาดใหญ่ หน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

  สภาวะเศรษฐกิจของประเทศไทยในปี 2549 มีการเติบโตของผลรวมประชาชาติ GDP ที่ประมาณ
  5% ในปี 2550 ประมาณ 4 – 5 % เป็นผลจากการเปลี่ยนแปลงทางการเมือง
  นโยบายเศรษฐกิจ ตลอดจนการปรับแผนการลงทุนในโครงการเมกกะโปรเจกท์
  การใช้จ่ายงบประมาณภาครัฐมีการล่าช้า
  ซึ่งทำให้ภาพรวมธุรกิจสารสนเทศและบริการสื่อสารโทรคมนาคมในปี 2550
  จะมีการเติบโตขึ้นประมาณ 14% จากปี 2549 ที่มีการหดตัวลงมา 1% มีมูลค่าตลาดประมาณ 356
  พันล้านบาท เนื่องมาจากตลาดสารสนเทศมีการขยายตัวของ รวมมูลค่า 139 พันล้านบาท ส่วน

  โทรคมนาคม หดตัวลงมารวมที่ 217 พันล้านบาท
  จากที่มีการแข่งขันราคารุนแรงของบริการโทรศัพท์ และส่วนการใช้งาน ICT นั้น
  ตลาดเครื่องคอมพิวเตอร์ PC ขยายตัวเพิ่มขึ้น 24% หรือประมาณ 1.5 ล้านเครื่อง
  จำนวนผู้ใช้บริการโทรศัพท์บ้านพื้นฐานมีจำนวนผู้ใช้ 7 ล้านเลขหมาย มือถือมีจำนวนผู้ใช้ 35
  ล้านเลขหมาย ทั้งแบบ Prepaid และ Postpaid
  บริการอินเทอร์เน็ตมีผู้ใช้บริการอินเทอร์เน็ตรวมทั้งสิ้นจำนวน 9 ล้านราย ซึ่งในจำนวนนี้เป็นผู้ใช้
  อินเทอร์เน็ตความเร็วสูงหรือ Broadband 8 แสนราย
  ในขณะเดียวกันสภาพการแข่งขันของตลาดการให้บริการทางด้านสารสนเทศและโทรคมนาคมก็ยังคงความรุนแรงมากขึ้น
  อันสืบเนื่องมากจากปัจจัยหลายๆ ด้าน เช่น

-   การเปลี่ยนแปลงทางการเมืองจากการปฏิวัติของคณะปฏิรูปการปกครองระบอบประชาธิปไตยอันมีพระ
    มหากษัตริย์เป็นประมุข (คปค.) อันสืบเนื่องมาจากปัญหาความขัดแย้งต่างๆ ทางการเมือง
    รวมถึงความเชื่อมั่นของต่างประเทศจากสถานการณ์ ความมั่นคง
    นโยบายด้านเศรษฐกิจที่มีประเด็นความไม่ชัดเจนในหลายๆ ด้าน
    ซึ่งส่งผลกระทบต่อการใช้งบประมาณและการดำเนินโครงการต่างๆ ของภาครัฐ
    รวมถึงภาวะเศรษฐกิจในภาพรวมของประเทศ

-   จำนวนผู้ให้บริการที่มากขึ้น คณะกรรมการกิจการโทรคมนาคมแห่งชาติ (กทช.)
    ได้ให้ใบอนุญาตประกอบ กิจการโทรคมนาคม สำหรับการให้บริการต่างๆ เพิ่มมากขึ้น อาทิเช่น
    ใบอนุญาตประกอบกิจการประเภทที่หนึ่ง 47 ราย เพื่อให้บริการอินเทอร์เน็ต
    บริการสื่อสารทางเสียงผ่านอินเทอร์เน็ตหรือ VoIP
    บริการบัตรโทรศัพท์ทางไกลระหว่างประเทศ และ ใบอนุญาต ประกอบกิจการประเภทที่สอง 4
    ราย และ ประเภทที่สามอีก 4 ราย เพื่อบริการชุมสายอินเทอร์เน็ตภายใน และ
    ระหว่างประเทศ รวมถึงประกาศหลักเกณฑ์อื่นๆ ที่ช่วยส่งเสริมการแข่งขันที่เสรี ส่งผลให้มี
    ผู้ประกอบการรายเดิมมีการเปิดให้บริการต่างๆ ที่เพิ่มมากขึ้น ในขณะที่มี
    ผู้ให้บริการรายใหม่เข้าสู่ตลาดเพิ่มขึ้นเช่นกัน

-   การแข่งขันโดยใช้กลยุทธ์ทางด้านราคาเพื่อพยายามเพิ่มฐานลูกค้าของ ผู้ให้บริการ เช่น
    อินเทอร์เน็ต โทรศัพท์เคลื่อนที่
    ทำให้เกิดภาวะการแข่งขันราคาที่มีความรุนแรงขึ้นเป็นอย่างมาก
    ส่งผลกระทบต่อระดับรายได้ของผู้ให้บริการที่ลดลง
    รวมถึงการเกิดปัญหาในเรื่องของคุณภาพการให้บริการ ทำให้ผู้ให้บริการต่างๆ
    ให้ความสำคัญกับคุณภาพบริการ รวมถึงพยายามหาบริการเสริมอื่นๆ
    มาช่วยเพื่อชดเชยรายได้ในส่วนที่ลดลง

-   การขายกิจการของกลุ่มบริษัทเครือ United Communication ให้กับเทเลนอร์
    ประเทศนอร์เวย์ และการขาย กิจการกลุ่มบริษัทเครือ SHIN Corp ให้กับเทมาเส็ก
    ประเทศสิงคโปร์ ซึ่งเป็นกิจการจากต่างประเทศที่มีความพร้อมทั้งด้านเงินทุน
    รวมถึงความรู้ความชำนาญทางด้านเทคโนโลยีและการให้บริการด้านโทรคมนาคม
    ส่งผลต่อศักยภาพการลงทุนและการแข่งขันในตลาดโทรคมนาคมไทย

-   เทคโนโลยีใหม่ไม่ว่าจะเป็น 3G, WiMAX, Broadband, IPTV และ VoIP
    ผลักดันให้ผู้ประกอบการด้านการ

  สื่อสารและโทรคมนาคมต่าง ๆ มีการเตรียมความพร้อมในการแข่งขันและการลงทุน
  ทิศทางของธุรกิจสื่อสารและโทรคมนาคมในปี 2550 นั้นจะเติบโตอีกประมาณ 15 - 17%
  ด้วยปัจจัยสนับสนุนให้เกิดการขยายตัวของเศรษฐกิจ ที่ล่าช้ามาทำให้มีปัจจัยด้านบวกในหลายๆ
  ประการ อาทิเช่น ความสามารถในการเบิกจ่ายงบลงทุนของภาครัฐ
  ราคาน้ำมันในประเทศที่มีเสถียรภาพมากขึ้น อัตราเงินเฟ้อในประเทศที่มีแนวโน้มลดลง
  ประกอบกับความเป็นไปได้ในนโยบายปรับลดอัตราดอกเบี้ยซึ่งส่งผลต่อความเชื่อมั่นของผู้บริโภคที่เพิ่มขึ้นในการใช้จ่าย
  รวมถึงการลงทุนในสินทรัพย์ถาวรที่เพิ่มขึ้น

  เอกสารอ้างอิง

1.  หนังสือพิมพ์ Telecom Journal, ปีที่ 16 ฉบับที่ 651, วันที่ 8 – 14 มกราคม 2550

2.  Bangkok Post – Economic Review Year End 2006

3.  บทสัมภาษณ์ คุณวิบูลย์ ว่องวิรชัยเดชา นายกสมาคมอุตสาหกรรมคอมพิวเตอร์ไทย (ATCM)
    จาก หนังสือพิมพ์ Telecom Journal, ปีที่ 16 ฉบับที่ 649, วันที่ 25 – 31 ธันวาคม
    2549 และ

4.  ศูนย์วิจัยธนาคารกสิกรไทย ลง หนังสือพิมพ์ผู้จัดการ วันที่ 15 ธันวาคม 2549

5.  บทสัมภาษณ์ มร. เจฟฟรีท์ อึ้ง ผู้จัดการประจำประเทศไทย บริษัท ไอดีซี ซีเสิร์ช
    (ประเทศไทย) จำกัด จาก

  หนังสือพิมพ์ผู้จัดการ วันที่ 21 ธันวาคม 2549

3)  การจัดหาผลิตภัณฑ์หรือบริการ

  สายธุรกิจ ICT Solutions & Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ เพื่อนำมาใช้ในโครงการแต่ละโครงการ
  เพื่อให้บรรลุซึ่งวัตถุประสงค์ของลูกค้า ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจาก ผู้ผลิตอุปกรณ์หลายราย ทั้งในแถวยุโรปและอเมริกา
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
  ทั้งที่ขายและส่งมอบให้ลูกค้า และการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่าย สื่อสาร
  โดยจะเป็นการประสานงานกับพันธมิตรทางธุรกิจ
  ทำให้การจัดหาผลิตภัณฑ์ทำได้ง่ายโดยรวมทั้งสามารถเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากระบบเทคโนโลยีสารสนเทศและสื่อสารแบบนำสมัยมาประยุกต์

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ ทั่วประเทศ
  บริการแบบ 24 x 7 โดยมี 17 ศูนย์บริการทั่วประเทศ
  บริษัทได้มีพันธมิตรทางการค้าตามประเภทกิจการคือ

  ระบบเครือข่ายสัญญาณดาวเทียม : Shin Satellite, iPStar

  ระบบสื่อสารแบบมีสาย : TOT, CAT, TRUE, TT&T, UIH, Violin

  ระบบสื่อสารแบบไร้สาย : AIS, DTAC

  คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ : SAP, ORACLE, Computer Associate, Microsoft

  ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ บริษัทต้องประมาณการต้นทุนโครงการล่วงหน้า
  เป็นระยะเวลาประมาณ 1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยง ดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่เหมาะสม

3.3 สายธุรกิจ Related Business

สายธุรกิจ Related Business ประกอบธุรกิจเป็นทั้งผู้ผลิตและจัดจำหน่ายแผงสายอากาศโทรทัศน์
และจานรับสัญญาณดาวเทียม ธุรกิจให้บริการลูกค้าสัมพันธ์และศูนย์ข้อมูลข่าวสารแบบครบวงจร
การจำหน่ายรับเหมาติดตั้งและซ่อมบำรุงระบบรักษาความปลอดภัยและระบบสื่อสารภาพและเสียงทั้งระบบที่มีสายและไร้สาย
การให้บริการบริหารจัดการขยะในบริเวณท่าอากาศยานสุวรรณภูมิ รวมทั้งธุรกิจในประเทศกัมพูชา
อันประกอบด้วยธุรกิจการให้บริการการควบคุมการจราจรทางอากาศ
และธุรกิจผลิตและจำหน่ายกระแสไฟฟ้าแก่โรงงานกัมปอตซิเมนต์ ในประเทศกัมพูชา โดยในปี 2549
สายธุรกิจ Related Business มีสัดส่วนรายได้เท่ากับ 2,067.3 ล้านบาท หรือคิดเป็นร้อยละ
7.1 ของรายได้รวมของกลุ่มบริษัท และได้แยกสายธุรกิจนี้ออกเป็น

  ธุรกิจภายในประเทศ ประกอบด้วย 7 บริษัท ดังนี้ บริษัท สามารถคอร์ปอเรชั่น จำกัด (มหาชน)
  บริษัท วันทูวัน คอน แทคส์ จำกัด บริษัท วิชั่นแอนด์ ซีเคียวริตี้ ซิสเต็ม จำกัด บริษัท สามารถ
  อินโฟเนต จำกัด บริษัท สุวรรณภูมิ เอ็นไวรอนเม้นท์ แคร์ จำกัด บริษัท สามารถวิศวกรรม
  จำกัด และ บริษัท คอนแทค-อิน-วัน จำกัด

  ธุรกิจต่างประเทศ ประกอบด้วย 4 บริษัท ดังนี้ บริษัท แคมโบเดีย แอร์ทราฟฟิค เซอร์วิส จำกัด
  บริษัท กัมปอต เพาเวอร์แพลนท์ จำกัด บริษัท แคมโบเดีย สามารถ จำกัด และ บริษัท สามารถ
  อินเตอร์เนชั่นแนล จำกัด

  ธุรกิจภายในประเทศ

-   บริษัท สามารถวิศวกรรม จำกัด

  ก) ลักษณะผลิตภัณฑ์หรือบริการ

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ซึ่งบริษัทมีรายได้รวมทั้งสิ้น 702.5 ล้านบาท คิดเป็นสัดส่วนรายได้ประมาณ ร้อยละ
  2.4 ของรายได้รวมของกลุ่ม

ข) การตลาดและภาวะการแข่งขัน

  ธุรกิจผลิตและจำหน่ายแผงสายอากาศรับสัญญาณโทรทัศน์ จานรับสัญญาณดาวเทียมระบบต่างๆ
  ได้ใช้กลยุทธ์ในการเพิ่มจุดการให้บริการ (Service center) ให้มากขึ้น
  โดยผ่านตัวแทนจำหน่าย เพื่อให้บริการด้านการขาย การบริการติดตั้ง
  และการบริการหลังการขาย นอกจากนั้นยังได้มีการพัฒนาผลิตภัณฑ์ใหม่ออกสู่ตลาด
  เพื่อตอบสนองความต้องการของลูกค้า รวมทั้งการจัดรายการส่งเสริมการขาย
  และการโฆษณาประชาสัมพันธ์ผ่านสื่อต่างๆ เช่น โทรทัศน์ วิทยุ หนังสือพิมพ์ และวารสารต่างๆ
  เป็นต้น

สำหรับช่องทางการจำหน่ายสินค้าหรือบริการจะแบ่งออกเป็น การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 700 รายทั่วประเทศ การจำหน่ายผ่านห้างสรรพสินค้า Discount store ต่างๆ การจำหน่ายตรง (Direct sales) สำหรับลูกค้ากลุ่มงานระบบเคเบิ้ล โดยกลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์ (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์ รวมถึงธุรกิจประเภทอาคารที่พักอาศัยซึ่งมีจำนวนหลายๆ ยูนิต

  เนื่องจากมีความต้องการของผู้บริโภคที่ต้องการชมรายการโทรทัศน์มีจำนวนมากในตลาด
  ดังนั้นผู้ประกอบการในอุตสาหกรรมประเภทนี้จึงมีจำนวนมากทั้งที่เป็น
  ผู้ผลิตและผู้จัดจำหน่ายอุปกรณ์ ซึ่งผู้ประกอบการที่ให้บริการในระบบเคเบิ้ล
  จะมีการแข่งขันสูงในด้านราคา อย่างไรก็ตาม
  ปัจจุบันคณะกรรมการกำกับและดูแลกิจการโทรคมนาคมแห่งชาติ (กทช.)
  ได้ออกกฎหมายควบคุมผู้ประกอบการที่ให้บริการในระบบเคเบิ้ล
  เพื่อให้ผู้ประกอบการดังกล่าวปฏิบัติตามกฎระเบียบที่กำหนดอย่าง เคร่งครัด

ค) การจัดหาผลิตภัณฑ์หรือบริการ

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค
  และเทคโนลียีที่เปลี่ยนแปลง

-   บริษัท วันทูวัน คอนแทคส์ จำกัด

1)  ลักษณะผลิตภัณฑ์หรือบริการ

  ดำเนินธุรกิจเกี่ยวกับการจัดตั้ง และการบริหารจัดการศูนย์บริการลูกค้า (Contact Center)
  อย่างครบวงจร ทั้งในรูปแบบของการจัดตั้งระบบ Contact Center โดยการจัดหาอุปกรณ์
  Hardware และ Software
  เพื่อเสริมสร้างศักยภาพการจัดการในระบบศูนย์ลูกค้าสัมพันธ์ให้แก่องค์กรที่ต้องการลงทุนติดตั้งระบบภายในองค์กรเอง
  หรือการให้เช่าเหมาเพื่อติดตั้งบนพื้นที่ของลูกค้า
  การรับจ้างให้บริการบริหารจัดการศูนย์ลูกค้าสัมพันธ์แบบเบ็ดเสร็จ (Contact Center
  Outsourcing Management) โดยทีมงานมืออาชีพในด้านการให้บริการข้อมูลข่าวสาร
  รับเรื่องร้องเรียน และการให้คำแนะนำและจำหน่ายสินค้าทางโทรศัพท์ (Telemarketing)
  รวมทั้งดำเนินการจัดหาและบริหารเจ้าหน้าที่ผู้ให้บริการ (Customer Service
  Representative)
  และให้บริการด้านฝึกอบรมและพัฒนาหลักสูตรเพื่อพัฒนาบุคลากรด้านงานบริการโดยเฉพาะ
  โดยบริษัท มีความเชี่ยวชาญและมีประสบการณ์ในการให้บริการแก่องค์กรทั้งภาครัฐ
  และภาคเอกชนตามความเหมาะสมของบริการในแต่ละประเภทอย่างหลากหลาย

2)  การตลาดและภาวะการแข่งขัน

  ในปี 2550 สภาพรวมทางเศรษฐกิจที่มีแน้วโน้มชะลอตัว
  และความไม่แน่นอนทางการเมืองซึ่งส่งผลกระทบต่อความเชื่อมั่นในการลงทุนทั้งจากภาครัฐและเอกชน
  ทำให้หลายองค์กรหลีกเลี่ยงการลงทุนจำนวนมาก และมีแนวโน้มหันมาใช้บริการ Outsource
  จากผู้ให้บริการภายนอกมากยิ่งขึ้น
  โดยบริษัทคาดการณ์ว่าการขยายตัวของธุรกิจรับจ้างบริหารงานลูกค้าสัมพันธ์แบบเบ็ดเสร็จ
  (Outsourcing) จะมีอัตราเติบโตอย่างต่อเนื่อง และจากการที่การลงทุนภาครัฐชะลอตัวลง
  บริษัทฯ จึงมุ่งขยายฐานลูกค้าสู่ภาคเอกชนมากยิ่งขึ้น
  โดยเฉพาะอย่างยิ่งกลุ่มองค์กรขนาดใหญ่ในภาคธุรกิจประกันภัย และบริการทางการเงิน
  ที่เริ่มให้ความสนใจใช้ช่องทางโทรศัพท์เป็นเครื่องมือในการขยายฐานลูกค้าและสร้างรายได้
  มีแนวโน้มหันมาสนใจบริการเช่าใช้ระบบ และบริการจัดหาเจ้าหน้าที่ผู้ให้บริการเพิ่มขึ้น
  ท่ามกลางภาวะการแข่งขันที่มีความรุนแรง บริษัทมีนโยบายหลีกเลี่ยงการแข่งขันด้านราคา
  โดยเน้นการสร้างความแตกต่างจากผู้ให้บริการรายอื่นด้วยการนำเสนอโซลูชั่นใหม่ๆ ที่หลากหลาย
  และนำเทคโนโลยีเข้ามาพัฒนาระบบงานให้มีประสิทธิภาพและสร้างมูลค่าเพิ่มด้านงานบริการให้มากยิ่งขึ้น
  นอกจากนี้
  บริษัทยังได้นำข้อได้เปรียบด้านประสบการณ์อันยาวนานในการให้บริการด้านการบริหารระบบและงานด้านบริการ
  มุ่งเน้นการพัฒนาผลิตภัณฑ์ใหม่ๆ ออกสู่ตลาด และขยายขอบข่ายธุรกิจด้านบริการ Call Center
  ที่ครบวงจรเพื่อสร้างความเป็นผู้นำในธุรกิจ และสร้างความได้เปรียบคู่แข่งขันรายอื่นๆ

3)  การจัดหาผลิตภัณฑ์หรือบริการ

  บริษัทเป็นผู้จัดหาผลิตภัณฑ์ด้านระบบเทคโนโลยี Call Center อุปกรณ์คอมพิวเตอร์
  จากผู้ผลิตและตัวแทนจำหน่ายทั้งจากภายในและภายนอกประเทศ ซึ่งมีคุณสมบัติตามที่ลูกค้ากำหนด
  เพื่อนำมาใช้ในแต่ละโครงการ รวมทั้งได้คิดค้นและพัฒนาระบบวอฟต์แวร์ CRM
  ขึ้นเองเพื่อใช้สำหรับการบริหารงานด้าน Call Center โดยเฉพาะ
  โดยการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากเป็นระบบเฉพาะด้านที่มีความสลับซับซ้อนและไม่มีผู้ผลิตภายในประเทศ
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อได้จากผู้ผลิตอุปกรณ์หลายรายในต่างประเทศ
  ซึ่งบริษัทจะสั่งซื้อผลิตภัณฑ์และบริการเมื่อเริ่มดำเนินโครงการ เนื่องจากโครงการต่างๆ
  ที่ดำเนินการจะมีการกำหนดลักษณะและ/ หรือคุณสมบัติของผลิตภัณฑ์และบริการแตกต่างกันไป
  นอกจากนี้บริษัทยังได้หาพันธมิตรทางธุรกิจ เพื่อจัดหาผลิตภัณฑ์และเทคโนโลยีใหม่ๆ ด้าน Call
  Center อย่างต่อเนื่อง

  ในส่วนของการให้บริการติดตั้งและบริการหลังการขายนั้น
  บริษัทจะเป็นผู้ดำเนินการเองโดยทีมงานบริหารโครงการซึ่งมีประสบการณ์
  และผ่านการฝึกอบรมจากผู้ผลิต ตลอดจนมีความชำนาญเกี่ยวกับการติดตั้งระบบ Call Center
  เป็นอย่างดี

โครงการที่ยังมิได้ส่งมอบ 

บริษัท วันทูวัน คอนแทคส์ จำกัด มีโครงการที่ยังมิได้ส่งมอบ ณ วันที่ 31 ธันวาคม 2549 ดังนี้

+-----------------+--------------------+-------+-------+------+-----+
| รายชื่อลูกค้า       | ชื่อโครงการ          | สัญญา  |       | มูลค  | ค   |
|                 |                    |       |       | ่าโคร | วาม |
|                 |                    |       |       | งการ |     |
|                 |                    |       |       |      | คืบ  |
|                 |                    |       |       | (ล้าน | หน้า |
|                 |                    |       |       | บาท) |     |
+-----------------+--------------------+-------+-------+------+-----+
| กองทุนบำเห       | ศูนย์บริการข้อมูลกองทุนบ | 01/7  | 30/6  | 2    | *   |
| น็จบำนาญข้าราชการ | ำเหน็จบำนาญข้าราชการ | /2548 | /2553 | 4.66 |     |
+-----------------+--------------------+-------+-------+------+-----+
| ส               | ระบบ               | 01/11 | 31/10 | 4    | *   |
| ำนักงานประกันสังคม | บริการข้อมูลประกันสังคม | /2548 | /2548 | 9.99 |     |
+-----------------+--------------------+-------+-------+------+-----+
| Cigna           | Contact Center     | 15/6  | 14/6  | 8    | *   |
| International   | Facilities Service | /2549 | /2552 | 3.37 |     |
| Marketing       |                    |       |       |      |     |
| (Thailand)      |                    |       |       |      |     |
| Limited         |                    |       |       |      |     |
+-----------------+--------------------+-------+-------+------+-----+
| บริษัท ทีโอที จำกัด  | ก                  | 2     | 22/04 | 3    |     |
| (มหาชน)         | ารจัดทำระบบศูนย์รับเรื่อ | 3/11/ | /2550 | 3.89 | 40% |
|                 | งราวร้องทุกข์ของรัฐบาล | 2549  |       |      |     |
|                 | (ด้านการพัฒ          |       |       |      |     |
|                 | นาระบบงานสารสนเทศ) |       |       |      |     |
+-----------------+--------------------+-------+-------+------+-----+
| ธนาค            | การให              | 01/11 | 16/2  | 2    | 80% |
| ารอาคารสงเคราะห์ | ้บริการข้อมูลทางโทรศัพท์ | /2549 | /2550 | 8.65 |     |
|                 | (Call Center)      |       |       |      |     |
+-----------------+--------------------+-------+-------+------+-----+
| ส               | การเช่าระบบบริการข   | 25/10 | 15/1  | 19.7 | 75% |
| ำนักงานประกันสังคม | ้อมูลประกันสังคมเพิ่มเติม | /2549 | /2550 |      |     |
+-----------------+--------------------+-------+-------+------+-----+
| ส               | การพ               | 25/10 | 22/1  | 8.96 | 60% |
| ำนักงานประกันสังคม | ัฒนาระบบบริการงานประ | /2549 | /2550 |      |     |
|                 | กันสังคมผ่านอินเตอร์เน็ต |       |       |      |     |
+-----------------+--------------------+-------+-------+------+-----+
| สถาบัน           | โครงก              | 01/5  | 22/9  | 5.38 | 90% |
| ที่ปรึกษาเพื่อพัฒนาปร | ารจัดตั้งศูนย์บริการข้อมูล | /2549 | /2549 |      |     |
| ะสิทธิภาพในราชการ | Call Center        |       |       |      |     |
|                 | เพื่อใ               |       |       |      |     |
|                 | ห้บริการข้อมูลโครงการเ |       |       |      |     |
|                 | ตรียมความพร้อมรองรับก |       |       |      |     |
|                 | ารบริการระบบจำแนกตำ |       |       |      |     |
|                 | แหน่งและค่าตอบแทนใหม่ |       |       |      |     |
+-----------------+--------------------+-------+-------+------+-----+
| สำนักง           | ศูนย์บริการ Call      | 4/1   | 1/3   | 4.44 | 0%  |
| านเลขาธิการวุฒิสภา | Center วุฒิสภา       | /2550 | /2550 |      |     |
|                 | แบบครบวงจร         |       |       |      |     |
+-----------------+--------------------+-------+-------+------+-----+

หมายเหตุ: *ส่งมอบอุปกรณ์เรียบร้อยแล้ว ปัจจุบันเป็นการให้บริการซ่อมแซมอุปกรณ์ตามสัญญา

-   บริษัท วิชั่น แอนด์ ซีเคียวริตี้ ซีสเต็ม จำกัด

  ดำเนินธุรกิจการจำหน่าย ออกแบบ รับเหมาติดตั้งและซ่อมบำรุง ระบบรักษาความปลอดภัย
  ระบบโทรทัศน์วงจรปิด (CCTV) ระบบเสียงประกาศทั่วไป ระบบสื่อสารต่างๆ ภายในอาคาร
  และระบบภาพ ระบบเสียง สำหรับห้องประชุม ห้องจัดเลี้ยงขนาดใหญ่ (Auditorium)
  รวมทั้งระบบสื่อสารสั่งการสำหรับห้องศูนย์ปฏิบัติการ (Operation and Command Center)
  บริษัทยังคงเน้นทำตลาดโครงการกับลูกค้าภาครัฐ
  และเอกชนขนาดใหญ่โดยคำนึงถึงหลักการด้านวิศวกรรม ความทันสมัยของระบบ
  เพื่อให้ลูกค้าได้รับผลตอบแทนที่คุ้มค่า นอกจากนั้น
  โครงการระบบรักษาความปลอดภัยมีความสำคัญเป็นอย่างสูงต่อองค์กร ในปี 2550
  งานโครงการต่างๆ
  จึงได้รับการพิจารณาและดำเนินการต่อจากผู้บริหารขององค์กรทั้งโครงการเก่าที่ชะลอไว้และโครงการใหม่ๆ
  อีกทั้ง I-VISION ก็จะประสบความสำเร็จมากขึ้น โดยจะมี CCTV รุ่นใหม่ๆ
  ออกสู่ตลาดเป็นระยะๆ นอกจากนั้นบริษัทยังคงมี Partner ต่างๆ
  อยู่มากเพราะบริษัทสามารถส่งมอบงานที่ขายได้ให้กลับลูกค้าได้ดีทุกโครงการ Partner Vision
  ที่มอบหมายให้บริษัทเป็นผู้แทนจำหน่ายแต่ผู้เดียวในประเทศไทยก็พึงพอใจกับผลงานของบริษัทในปีที่ผ่านมา
  จึงทำให้บริษัทเป็นผู้แทนจำหน่ายแต่เพียงผู้เดียวต่อไป บริษัทยังคงพิจารณาสินค้า CCTV
  ขนาดเล็กจากโรงงานผู้ผลิตโดยตรงอย่างต่อเนื่อง เพื่อเลือกและนำมาเสริมสินค้า Brand
  I-VISION ต่อไป

-   บริษัท สุวรรณภูมิ เอ็นไวรอนเม้นท์ แคร์ จำกัด

  ในปี 2549 กลุ่มเอสพีเอส คอนซอร์เตียม (SPS Consortium) (“SPS”) ซึ่งประกอบด้วย
  บริษัท สามารถคอร์ปอเรชั่น จำกัด (มหาชน) บริษัท โปรเฟสชั่นแนล เวสต์ เทคโนโลยี
  (1999) จำกัด (มหาชน) และบริษัท สยามเวสท์แมเนจเม้นท์ คอนซัลแทนท์ จำกัด
  โดยมีสัดส่วนการลงทุนร่วมทำงานในอัตราร้อยละ 60 30 และ 10 ตามลำดับ
  ได้ชนะการประมูลโครงการจ้างบริหารจัดการขยะในบริเวณท่าอากาศยานสุวรรณภูมิ
  และได้ลงนามในสัญญาสำหรับโครงการดังกล่าว กับ บริษัท ท่าอากาศยานไทย จำกัด
  (มหาชน)(“ทอท.”) เมื่อวันที่ 11 กันยายน 2549 โดยได้รับสัมปทานเป็นระยะเวลา 10 ปี
  มูลค่าโครงการ ทั้งสิ้นประมาณ 607 ล้านบาท โดย ทอท. เป็นผู้จัดหาและอนุญาตให้ SPS
  ใช้พื้นที่ประมาณ 20 ไร่
  ในพื้นที่บริเวณท่าอากาศยานสุวรรณภูมิและอาคารสถานีรับขยะโดยไม่คิดค่าเช่าพื้นที่
  ซึ่งอาคารสิ่งปลูกสร้างและอุปกรณ์ต่างๆ ที่ใช้ในการจัดการขยะทั้งหมดจะตกเป็นกรรมสิทธิ์ของ
  ทอท. เมื่อสัญญาสิ้นสุดลง นอกจากนั้น SPS จะต้องดำเนินการก่อสร้างเครื่องจักรอุปกรณ์ต่างๆ
  ให้แล้วเสร็จภายใน 18 เดือนนับแต่วันลงนามในสัญญาฯ ซึ่งต่อมา SPS
  ได้จัดตั้งบริษัทร่วมทุนขึ้นใหม่ภายใต้ชื่อ “บริษัท สุวรรณภูมิ เอ็นไวรอนท์เม้นท์ แคร์ จำกัด”
  ด้วยทุนจดทะเบียน 50 ล้านบาท โดยมีสัดส่วนการลงทุนตามที่กำหนดไนสัญญากิจการร่วมทำงาน
  SPS เพื่อดำเนินธุรกิจการบริหารจัดการขยะในบริเวณท่าอากาศยานสุวรรณภูมิแบบบูรณาการ
  (Integerated Waste Management) อย่างไรก็ตาม บริษัทได้เริ่มดำเนินงานตั้งแต่วันที่ 15
  กันยายน 2549 เป็นต้นมา
  โดยบริษัทได้ว่าจ้างผู้รับเหมาช่วงเพื่อดำเนินการจัดเก็บและฝังกลบขยะในระหว่างการดำเนินการจัดหาเครื่องจักรอุปกรณ์และการก่อสร้างอาคารเพื่อใช้ในการดำเนินการดังกล่าว

ธุรกิจต่างประเทศ

-   บริษัท แคมโบเดีย แอร์ ทราฟฟิค เซอร์วิส จำกัด

ลักษณะผลิตภัณฑ์หรือบริการ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 22 ปี ซึ่งบริษัทมีรายได้รวมทั้งสิ้น 680.2
  ล้านบาท คิดเป็นสัดส่วนรายได้ประมาณร้อย 2.3 ของรายได้รวมของกลุ่มบริษัท
  การบริการแบ่งออกเป็น 3 ประเภท ดังนี้

  1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการ ขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัด สินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจร ทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

1)  การตลาดและภาวะการแข่งขัน

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มี คู่แข่งขันและไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย
  คือ สายการบินต่างๆ

2)  การจัดหาผลิตภัณฑ์หรือบริการ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวกและรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System
  และ Simulation System เป็นต้น เพื่อให้การจัดระบบการทำงานมีประสิทธิภาพ
  พร้อมทั้งมีการ ฝึกอบรมให้ความรู้แก่พนักงานผู้ปฏิบัติ เพื่อให้ผู้ใช้บริการเกิดความปลอดภัยสูงสุด

-   บริษัท กัมปอต เพาเวอร์ แพลนท์ จำกัด

  บริษัท กัมปอต เพาเวอร์ แพลนท์ จำกัด เป็นบริษัทย่อยซึ่งถือหุ้นโดยบริษัท แคมโบเดีย
  แอร์ทราฟฟิค เซอร์วิส ร้อยละ 100 ซึ่งได้จดทะเบียนจัดตั้งขึ้นเมื่อวันที่ 10 พฤษภาคม 2549
  เพื่อดำเนินธุรกิจผลิตไฟฟ้าเพื่อจำหน่ายให้กับโรงงานกัมปอตซีเมนต์ (KCC) ในจังหวัดกัมปอต
  ประเทศกัมพูชา โดยได้มีการลงนามในสัญญาซื้อ-ขายไฟฟ้า กับ KCC เป็นระยะเวลา 10 ปี
  ซึ่งโรง ไฟฟ้า ใช้ Heavy Fuel Oil (HFO) เป็นเชื้อเพลิง และมีเครื่องผลิตกระแสไฟฟ้า
  จำนวน 4 เครื่อง มีกำลังผลิตรวม 23 เมกกะวัตต์
  ทั้งนี้เนื่องจากบริษัทเป็นผู้จำหน่ายไฟฟ้าเพียงรายเดียวให้กับโรงงานกัมปอตซีเมนต์
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด
  นอกจากนั้นบริษัทได้ลงทุนในเครื่องผลิตกระแสไฟฟ้ารวมทั้งอุปกรณ์ประกอบต่างๆ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้การผลิต
  และจำหน่ายกระแสไฟฟ้ามีความน่าเชื่อถือ และมีประสิทธิภาพสูงสุด